ลูกค้าแห่ซื้อบำนาญ2เดือนทุน3พันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — เอไอเอ ประเทศไทย เผย 2 เดือนลูกค้าซื้อกรมธรรม์บำนาญวงเงินความคุ้มครอง 3,000 ล้านบาท
นายไมเคิล พาร์คเกอร์ ประธานเจ้าหน้าที่ฝ่ายการตลาด เอไอเอ ประเทศไทย เปิดเผยว่า หลังจากที่บริษัทได้นำเสนอกรมธรรม์ประกันชีวิตแบบบำนาญ “เอไอเอ บำนาญ 60/85 (บำนาญ)” เมื่อวันที่ 22 ต.ค. 2553 ปรากฏว่าได้รับผลตอบรับที่ดีมาก โดยภายในระยะเวลาเพียง 2 เดือน บริษัทสามารถผลิตเบี้ยประกันรับปีแรกได้ถึง 300 ล้านบาท เงินเอาประกันภัยรวมกว่า 3,000 ล้านบาท
ทั้งนี้ เป็นผลเนื่องจากจุดเด่นของกรมธรรม์ที่เป็นแบบประกันภัยที่ให้ความคุ้มครองชีวิตควบคู่ไปกับการออมเงินระยะยาว ช่วยให้ผู้เอาประกันภัยสามารถเตรียมความพร้อมทางการเงินเพื่อใช้ชีวิตที่มีคุณภาพในช่วงหลังเกษียณ
รวมทั้งการได้รับสิทธิประโยชน์ทางภาษีที่ผู้เอาประกันภัยสามารถนำเบี้ยประกันภัยตามที่จ่ายจริงไปรับสิทธิลดหย่อนภาษีเงินได้สูงสุด 2 แสนบาทต่อปี ซึ่งหากรวมกับกรมธรรม์ประกันชีวิตอายุ 10 ปีขึ้นไป สิทธิในการหักลดหย่อนภาษีเงินได้จะสูงถึง 3 แสนบาทต่อปี
“อยากแนะนำให้กันเงินจำนวน 1015% ของรายได้มาเป็นเงินออมในยามเกษียณ เพื่อจะได้ไม่เป็นภาระของลูกหลาน” นายพาร์คเกอร์ กล่าว
สำหรับช่วงเทศกาลปีใหม่ วันทื่ 29 ธ.ค. 25534 ม.ค. 2554 มีจำนวนอุบัติเหตุบนท้องถนนรวม 3,497 ครั้ง มีผู้เสียชีวิตรวม 337 คน และบาดเจ็บ 3,750 คน ซึ่งลูกค้าของเอไอเอ ประเทศไทย เสียชีวิต 18 คน บริษัทได้จ่ายสินไหมเรียบร้อยแล้ว กว่า 4 ล้านบาท